Голям шлем (тенис)
Голям шлем () в тениса се смята за постигнат тогава, когато даден състезател в рамките на една календарна година спечели четирите най-големи турнири – Открито първенство на Австралия, Открито първенство на Франция, Уимбълдън и Открито първенство на САЩ. Те са известни като турнири от Големия шлем и са най-значимите състезания в този спорт, тъй като носят най-много точки за Световната ранглиста, както и най-големи парични възнаграждения за победителите.

Тенисист, спечелил последователно четирите турнира от Големия шлем в две поредни години, е постигнал Голям шлем в некалендарна година.

Тенисисти, които са завоювали титли от всички тези турнири в различни години, са постигнали Кариерен Голям шлем.

История 
Според тенис енциклопедията на Бъд Колинс, терминът Голям шлем за първи път е използван от Джон Киърън в негова публикация във вестник Ню Йорк Таймс. След като през 1933 година австралийският тенисист Джак Крофърд е спечелил вече турнирите в Австралия, Франция и Великобритания, започват спекулации за шансовете му да спечели и предстоящото Открито първенство на САЩ. Киърън, който е и играч по бридж, коментира: „Ако Кроуфорд спечели, това ще бъде все едно да реализираш голям шлем на тенис корта“. Джак Крофърд не успява, губейки на финала от Фред Пери.

Печелили четирите турнира в една година – Голям шлем

Единично 
  Доналд Бъдж (1938) (мъже)
  Морийн Конъли (1953) (жени)
  Род Лейвър (1962 ; 1969) (мъже)
  Маргарет Смит Корт (1970) (жени)
  Щефи Граф (1988) (жени) – печели и златен олимпийски медал, като по този начин постига т. нар. Златен шлем.

На двойки 
  Франк Седжман и  Кен Макгрегър (1951)
  Мария Буено (1960), с Кристин Труман в Австралия и с Дарлийн Хард във Франция, Великобритания и САЩ.
   Мартина Навратилова и  Пам Шрайвър (1984)
  Мартина Хингис (1998), с Миряна Лучич в Австралия и Яна Новотна във Франция, Великобритания и САЩ

На смесени двойки 
  Маргарет Смит Корт с  Кен Флетчър (1963)
  Маргарет Смит Корт (1965) с: Джон Нюкъмб в Австралия; Кен Флетчър във Франция и Великобритания и Фред Стол в САЩ.
  Оуен Дейвидсън (1967) с: Лесли Търнър Боури в Австралия и Били Джийн Кинг във Франция, Великобритания и САЩ.

На сингъл (младежи) 
  Стефан Едберг (1983)

Печелили четирите турнира в различни години – Кариерен Голям шлем 
  Крис Евърт
  Мартина Навратилова
  Андре Агаси
  Серина Уилямс
  Роджър Федерер
  Рафаел Надал
 Мария Шарапова
  Новак Джокович

Шампиони след 2000 г. 
Новак Джокович печели последователно четирите турнира и реализира Голям шлем в некалендарна година(започнат 2015 год. и завършен 2016 год.)

Мъже 
Трима тенисисти се доближават до Големия шлем общо 8 пъти, като печелят 3 от четирите турнира: Новак Джокович – 4 години (2011, 2015, 2021, 2023), Роджър Федерер – 3 години (2004, 2006, 2007) и Рафаел Надал – 1 година (2010).

Жени 
Една тенисистка се е доближавала до Големия шлем веднъж, като спечелва 3 от четирите турнира: Серина Уилямс – 2015 година.

Рекорди 
 Най-много титли от всички състезания (единично и двойки) на всички турнири (мъже) – 28:  Рой Емерсън – сингъл – 12, двойки – 16, смесени двойки – 0
 Най-много титли от всички състезания (единично и двойки) на всички турнири (жени) – 64:  Маргарет Смит Корт – единично – 24, двойки -19, смесени двойки – 21
 Най-много титли единично от всички турнири (мъже) – 24:  Новак Джокович (ОП Австралия – 10, Ролан Гарос – 3, Уимбълдън – 7, ОП САЩ – 4)
 Най-много титли единично от всички турнири (жени) – 24:  Маргарет Смит Корт – ОП Австралия – 11, Ролан Гарос – 5, Уимбълдън – 3, ОП САЩ – 5
 Най-много титли от всички състезания (единично и двойки) на един турнир (мъже) – 14:  Уилям Реншоу – Уимбълдън
 Най-много титли от всички състезания (единично и двойки) на един турнир (жени) – 23:  Маргарет Смит Корт – Открито първенство на Австралия
 Най-много титли единично от един турнир (мъже) – 14:  Рафаел Надал – Ролан Гарос;
 Най-много титли единично от един турнир (жени) – 11:  Маргарет Смит Корт – Открито първенство на Австралия
 Най-много последователни титли единично от един турнир (мъже) – 6:  Уилям Реншоу – Уимбълдън
 Най-много последователни титли единично от един турнир (жени) – 7:  Маргарет Смит Корт – Открито първенство на Австралия
 Най-много финали (мъже) – 30:  Роджър Федерер (спечелил 20, загубил 10)
 Най-много финали (жени) – 34:  Крис Евърт (спечелила 18, загубила 16)
 Най-много последователни финали (мъже) – 10:  Роджър Федерер – от Уимбълдън 2005 г. до Открито първенство на САЩ 2007 г.
 Най-много последователни финали (жени) – 13:  Щефи Граф – от Ролан Гарос 1987 г. до Ролан Гарос 1990 г.

Източници 
 ATP World Tour (www.atpworldtour.com)